હવે આ સલમાનને મોટો ઝટકો લાગવાનો હતો. વાત છે ૧૯૯૮ની, સલમાન સૂરજ બડજાત્યાની ફિલ્મ હમ સાથ સાથ હંૈ ફિલ્મના શૂટિંગ માટે જોધપુરના કાંકળી ગામમાં હતો. અલમસ્ત સ્વભાવના કારણે સાથી મિત્રોને લઈને કાળા હરણના શિકાર પર નીકળી પડ્યો, પરંતુ તેને ખબર નહોતી કે આ તેના જીવનની એવી ભૂલ છે જે માટે તેને પૂરી જિંદગીની ભરપાઈ કરવી પડશે. બે હરણનો શિકાર કરતા તે પકડાઈ જાય છે અને ૩૨ વર્ષના સલ્લુને જીવનનો સૌથી મોટો ધક્કો લાગે છે. આજદિન સુધીની તેની મનમાની, મહિલા મિત્રો સાથે કરેલો દુર્વ્યવહાર એની છબી પર હાવી થઈ જાય છે અને બની જાય છે બોલિવૂડનો બેડબોય. આ તો શરૃઆત હોય છે, ૨૦૦૨માં મુંબઈમાં બનેલા હિટ એન્ડ રન કેસથી તેના ચારિત્ર્ય પર વધુ એક દાગ લાગે છે, ત્યારે સાબિત થાય છે કે સલમાનને જાનવરો કે માણસો કોઈની કદર નથી.